David Bowie

Amhránaí, cumadóir amhrán, aisteoir agus léiritheoir feidhmiúcháin Sasanach ab ea David Bowie (8 Eanáir 1947 -10 Eanáir 2016). Is mórphearsa chultúir é i gcónaí. É féin a athchruthú de shíor, ba é sin misean is stampa David Bowie.Ar aistear chun na réaltaí: Liam Ó Maonlaí ag canadh an ceol David Bowie, 21 D.F. 2016  

Bhí tionchar mór ag a cheol agus ealaín stáitse ar an rac-cheol i rith na 1970idí agus ó shin. Cuimhneofar go speisialta air i mbun cantaireachta ar "Let's Dance", "Heroes" agus "Under Pressure", amhráin a chum sé féin,  chomh maith le Starman, Modern Love, Rebel, agus Life on Mars. 
clé|mion|1983ː Camchuairt Serious Moonlight 
clé|mion|Féile Ruisrock, Turku, an Fhionnlainn 1997

Ceol
 Dúradh faoi stíl luath cheoil David Bowie gur Rac Forásach nó Rac Péacach a bhí ann. De réir mar a athraíodh a stíl cheoil luadh a cheol i seánraí mar Nuathonn, Roc Ailtéarnach agus fiú Leictreonaice. Tá sin an-tábhachtach mar go léiríonn sé an dóigh a dtagann athrú gasta ar an cheol de bharr gnéithe teicneolaíochta, sóisialta agus cultúrtha.
Bhí Space Oddity a chéad singil a chuaigh isteach sna cairteanna, eisithe ar 11 Iúil 1969.
 I measc na bpearsan stáitse a chruthaigh sé bhí Ziggy Stardust agus Aladdin Sane.
 Chuimsigh a chuid stíleanna ceoil sól plaisteach na Young Americans; ceol draíochta na n-uirlisí ag Low; pop glan Let's Dance.
 Bhí léim sa dorchadas leis an albam deireanach dá chuid, Blackstar.  Chuir sé an albam amach ar 7 Eanáir 2016, cúpla lá roimh a bhás.

Gnó
I rith a shaol, dhíol Bowie tuairim is 140 milliún ceirníní ar fud [an domhan|an domhain]]. Mar shampla, sa Ríocht Aontaithe, bhronnadh naoi ndeimhniú platanam ar a chuid albaim (agus haon-déan ór). Chuaigh sé isteach sa Rock and Roll Hall of Fame i 1996.

Saol
clé|mion|David Bowie, Féile Area2, Camchuairt Heathen, San Francisco, 2010
Ainm stáitse ab ea David Bowie agus rugadh é faoin ainm David Robert Jones. Rugadh Bowie sa bhliain 1947 i nDeisceart Londain (Brixton). 

In Brixton, ar an taobh ó dheas de Londain, a rugadh David Robert Jones i 1947. D'fhás a shuim i gceol agus é mar pháiste. Bhunaigh sé a chéad bhanna ceoil nuair nach raibh sé ach cúig bliana déag.
clé|mion|Dealbh in Aylesbury
Rinne sé staidéar ar ealaín.  Thosaigh sé ag obair mar cheoltóir i 1963. D’athraigh sé a ainm ina dhiaidh sin go David Bowie agus bhain sé amach uimhir a haon sna cairteacha sa mBreatain i 1969 le Space Oddity. As sin chruthaigh sé Ziggy Stardust, stíl éagsúil shainiúil ag baint lena chuid ceoil i gcónaí agus tionchar dá réir aige ar cheoltóirí eile.

Tháinig deireadh lena thréimhse ar an bhóthar i ndiaidh na camchuairte "A Reality Tour", sa bhliain 2003, cé gur lean sé leis ag cumadh ceoil go deireadh a shaoil; a tháinig inné, 10 Eanáir, in aois 69.

Seoladh Blackstar, an 25ú albam stiúideo leis ar 8 Eanáir 2016. Agus fuair Bowie bás de bharr ailse ar an 10ú Eanáir 2016.

 In Éirinn agus as Gaeilge 
Ó 1987, nuair a sheinn Bowie a chéad ghig i mBaile Shláine, Co. na Mí, ba mhinic é ar ais in Éirinn ag seinm i mBÁC, agus fiú i mBéal Feirste in 1995, nuair gur bheag ceoltóir mór le rá a bhí sásta seinm ar an taobh ó thuaidh den teorainn.

In 2003, nuair a sheinn Bowie in Éirinn den uair dheireanach, sa Phoint i mBÁC, cuimhneofar ar na focail “Tiocfaidh ár lá” a scread sé amach ag deireadh an amhráin ‘Rebel Rebel’.

Bhí leaganacha Gaeilge de mhóramhráin David Bowie le cloisteáil ag ceolchoirm  i mBaile Átha Cliath sa bhliain 2016. IMRAM a bhí i mbun ‘Réaltneach: Tionscadal David Bowie’ a cuireadh ar stáitse in Amharclann an Pavilion i nDún Laoghaire. An file Gabriel Rosenstock a d’aistrigh amhráin Bowie go Gaeilge agus Liam Ó Maonlaí, Hilary Bow agus The Brad Pitt Light Orchestra a chuir na leaganacha nua i láthair.

 Dioscliosta 
 David Bowie (1967)
 Space Oddity (1969)
 The Man Who Sold the World (1970)
 Hunky Dory (1971)
 The Rise and Fall of Ziggy Stardust and the Spiders from Mars (1972)
 Aladdin Sane (1973)
 Pin Ups (1973)
 Diamond Dogs (1974)
 Young Americans (1975)
 Station to Station (1976)
 Low (1977)
 "Heroes" (1977)
 Lodger (1979)
 Scary Monsters (and Super Creeps) (1980)
 Let's Dance (1983)
 Tonight (1984)
 Never Let Me Down (1987)
 Black Tie White Noise (1993)
 The Buddha of Suburbia (1993)
 Outside (1995)
 Earthling (1997)
 Hours (1999)
 Heathen (2002)
 Reality (2003)
 The Next Day (2013)http://www.bbc.com/news/entertainment-arts-35278872
 Blackstar (2016)

 Naisc sheachtracha 
 Suíomh gréasáin oifigiúil David Bowie

 Tagairtí 

Catagóir:Daoine a rugadh i 1947
Catagóir:Básanna in 2016
Catagóir:Aisteoirí Sasanacha
Catagóir:Amhránaithe Béarla
Catagóir:Amhránaithe Fraincise
Catagóir:Amhránaithe Gearmáinise
Catagóir:Amhránaithe is scríbhneoirí Sasanacha
Catagóir:Bailitheoirí ealaíne
Catagóir:Básanna de bharr ailse
Catagóir:Cumadóirí Sasanacha
Catagóir:Daoine as Londain
Catagóir:Daoine de bhunadh na hÉireann
Catagóir:Daonchairde
Catagóir:Fir déghnéasacha
Catagóir:Giotáraithe Sasanacha
Catagóir:Léiritheoirí
Catagóir:Mímeadóirí
Catagóir:Popcheoltóirí Sasanacha
Catagóir:Rac-cheoltóirí